Author: Marja-Leena Korhonen

TANSSIPIVOT RY				Jäsentiedote 1/2018						Tammikuu
Hyvät tanssin ystävät!

KOKOUSKUTSU
Tanssipivot ry:n vuosikokous pidetään 5.3.2018 klo 14.00-15.30 Myyrmäen Arkissa os Liesikuja 1A3.kerros. Esillä ovat sääntöjen määräämät asiat. Ennen kokousta, klo 13.30 alkaen, on kahvitarjoilu Arkin kahviossa.
Lämpimästi tervetulo!

TANSSIRYHMÄT
Kevätlukukauden tanssiryhmät ovat nähtävillä yhdistyksen kotisivuilla osoitteessa: www.tanssipivot.kotisivukone.com/ Ajankohtaista tai Ohjaajat
KURSSIT
Senioritanssi Startti – helpoilla senioritansseilla harrastuksen pariin, 28.2.2018, Helsinki
Aika: 28.2.2018 klo 8.30-16.15
Koulutuspäivänä opitaan tanssimaan senioritanssin istuma- ja seisomatansseja. Kurssi ei edellytä aikaisempaa tanssikokemusta ja soveltuu erinomaisesti henkilöille, jotka haluavat tutustua senioritanssiin tarkemmin ja kokeilla lajia ennen osallistumista senioritanssin peruskurssille. 
Hinta: 100 €, Senioritanssiliiton jäsenet ja eläkeläiset 80€. Sisältää kahvit ja kaksi kurssilla käytettyä koulutusmateriaalia. 
Ilmoittautuminen viimeistään: 7.2.2018
Kouluttaja: Ikäinstituutin suunnittelija Elina Vuorjoki-Andersson
Tiedustelut: koulutus@ikainstituutti.fi tai puh. 09 6122 1610
Senioritanssin ohjaus I - peruskurssi, 20.-21.4.2018, Helsinki
Aika: 20.-21.4.2018 klo 8.30-16.15
Koulutus on tarkoitettu kaikille senioritanssista kiinnostuneille henkilöille. Suositus on, että osallistujat olisivat tanssineet senioritanssi- tai muussa tanssiryhmässä tai osallistuneet Senioritanssin Startti -kurssille. Koulutus sopii myös henkilöille, joilla on kokemusta tanssin tai liikunnan ohjauksesta ja/tai ovat liikunnan tai kuntoutuksen ammattilaisia. Peruskurssin käynyt voi osallistua kaikkiin senioritanssin ohjaajille tarkoitettuihin täydennyskoulutuksiin ja jatkokurssin käytyään myös kouluttajakoulutukseen. 
Hinta: 160€, eläkeläiset 105€, sisältää kahvit ja kurssimateriaalin.
Ilmoittautuminen viimeistään: 1.4.2018
Kouluttaja: senioritanssin aluekouluttaja Laura Cedras
Tiedustelut: koulutus@ikainstituutti.fi tai puh. 09 6122 1610

TIETOA TULEVISTA TAPAHTUMISTA
Taavetin tanssahtelut 27.2.2018
”Taavetin tanssahtelut” järjestetään tiistaina 27.2.2018 Luumäellä, Koulukatu 4, Taavetin koulukeskuksen juhlasali klo 12 – 16. Senioritanssitapahtumaan on kutsuttu kylään kaikki senioritanssin ystävät. Tilaisuuteen on vapaa pääsy. Kahvia saa tykötarpeineen edullisesti ja ruokailla voi Taavetin keskustassa olevissa ravintoloissa alle kympillä. Halukkaat voivat järjestää esim. kimppakyydin tapahtumaan. 
Tiedustelut ja ilmoittautumiset Margit Nikkilä puh. 040 590 4127 tai sähköpostilla margnikk@gmail.com tai raija.vaurasalo@gmail.com puh. 040 053 1288

Valtakunnallinen senioritanssin päivä 29.4.2018
Senioritanssi tutuksi ja tavaksi Kansainvälisnen senioritanssin päivä on tänä vuonna sunnuntaina 29.4.2018 klo 13-15. Pääkaupunkiseudun kohteista tiedotetaan tarkemmin myöhemmin.

Senioritanssi tapahtuma Atimot 8.-11.5.2018 Kuusamossa

NT18 (Nordisk Träff) 
NT18 kokoaa pohjoismaiset senioritanssikouluttajat yhteen kolmen vuoden välein vuorotellen eri maissa.  Nordisk Träff -tapahtumia on järjestetty vuodesta 1987 alkaen. Tänä vuonna tapahtuma järjestetään Kisakallion urheiluopistolla Lohjalla 10.-15.6.2018. Osana Nordisk Träff -viikkoa järjestetään Kisakalliossa 14.6.18 klo 12-16 avointen ovien tapahtuma kaikille senioritanssista kiinnostuneille. Jos haluat kokea kansainvälistä senioritanssitunnelmaa, niin laitathan päivämäärän jo valmiiksi kalenteriisi.  Tarkempaa tietoa tapahtumasta kerrotaan lähempää ajankohtaa. 

Tanssi vieköön -tapahtuma 24.-25.8.2018
Tanssi vieköön -tapahtuma tullaan järjestämään elokuussa 24.-25.8.2018 Helsingin Messukeskuksessa. Tanssipivot ry on mukana tapahtumassa. Lisätietoa myöhemmin lähempänä ajankohtaa.

Senioritanssiristeily Tukholmaan 28.8.-30.8.2018
Suomen Kansainvälisen Senioritanssin Liitto ry järjestää yhteistyössä Ikäinstituutin kanssa senioritanssiristeilyn Silja laivalla Tukholmaan 28.-30.8.2018.

JÄSENASIAT
Ilmoita yhteystietojen muutokset (puhelin, matkapuhelin, osoite, sähköpostiosoite, myös mahdolliset eroamiset) jäsensihteerille. Ilmoita myös, jos liityt Suomen Kansainvälisen Senioritanssin Liiton (SKSL) uudeksi jäseneksi.
 Jäsensihteeri: Irma Pulkkinen puh.  040 537 2887 sähköposti: jasensihteeri@tanssipivot.fi 
Huom. muuttunut osoitetieto kannattaa ilmoittaa myös oman tanssiryhmän ohjaajalle!

MUUTA
Tähän jäsenkirjeeseen on koottu kaikki kevätkauden ja kesän tärkeimmät tiedossa olevat tapahtumat, jotta voisitte itse kukin merkitä ne kalenteriinne. 

Käyttäkää kotisivujamme: www.tanssipivot.kotisivukone.com/ Sieltä löytyy ajankohtaisia asioita ja tietoja. Laittakaa myös itse palautetta ja toiveita kotisivujen yhteydenotto lomakkeen kautta tai sähköpostiin jasensihteeri@tanssipivot.fi

Hyvää tanssin vuotta 2018 
Hallitus